paragraph_text: Šahovski klub Široki Brijeg je bosanskohercegovački hrvatski klub sa Širokog Brijega. Sjedište je Fra Didaka Buntića 46a, Široki Brijeg. Osnovala ga je studenoga 1996. godine skupina entuzijasta i zaljubljenika u igru na čelu s prvim predsjednikom kluba Vlatkom Krešićem. Klub je prvo djelovao na školskim natjecanjima, božićnim i uskrsnim turnirima te seniorskim prvenstvima kluba. Uskoro je počeo natjecati se u ekipnom dijelu sudjelovanjem na Kupu i ligi Šahovskog saveza Herceg-Bosne, na kojem su prvi pokal osvojili u kupu 1998. godine. Tih godina organizirali su otvoreni međunarodni turnir Široki 98 na kojem je nastupilo 100 igrača. Klub su godinama mučili s financijskom oskudicom i nedostatak vlastitih prostorija za igru. Godine 2004. otvoreni su njihovi novosagrađeni prostori, a od 2005. radi im škola šaha koju vodi međunarodni majstor Željko Bogut. Mladi šahisti koji su prošli tu školu osvajali su prva tri mjesta na državnim i saveznim natjecanjima za juniore i kadete. ŠK Široki Brijeg je ušao u premijer ligu te tri puta nastupio na Kupu europskih klubova.<ref>(eng.) Chess.com Club (pristupljeno 26. lipnja 2017.) Od ulaska u Premijer ligu BiH osnovanu 2002., stalni je njen sudionik. Tri puta je stekao pravo nastupiti na Kupu europskih klubova, u Austriji 2006. godine, Grčkoj 2008. godine i Izraelu 2012. godine. Godine 2014. ostvario je to četvrti put osvajanjem naslova ekipnog prvaka na 13. Premijer ligi Bosne i Hercegovine odigranoj u Neumu 2014. godine, čime su izravno pravo sudjelovanja u Eurokupu 2014. u Španjolskoj.<ref>Šahovski savez Herceg-Bosne ŠK Široki Brijeg ekipni prvak Bosne i Hercegovine u šahu za 2014 godinu  (pristupljeno 26. lipnja 2017.)